10. ΝΟΜΟΘΕΤ. ΔΙΑΤΑΓΜΑ υπ’ αριθ.1795  της 30 Ιουλ./28 Σεπτ.1942  Περί οργανώσεως Υπηρεσίας Επιθεωρήσεως και  ελέγχου Διαχειρίσεως Αστυνομίας Πόλεων.  Εκυρώθη δια της υπ’ αριθ.301/1946 Πράξεως  Υπουργικού Συμβουλίου.  Άρθρ.1.-1.(Παρά τω Αρχηγείω Αστυνομίας  Πόλεων) συνιστάται υπηρεσία Επιθεωρήσεως και  Ελέγχου Διαχειρίσεων Χρηματικού και Υλικού  Αστυνομίας Πόλεων.  Η ανωτέρω υπηρεσία υπήχθη εις την  Διεύθυνσιν Αστυνομίας Πόλεων του  Υπουργείου Εσωτερικών δια του άρθρ.3  Νόμ.442/1943.  2.Το προσωπικόν της υπηρεσίας ταύτης  αποτελείται εξ ενός Αστυνομικού Δ/ντού α΄ ή β΄  τάξεως, ενός αστυνόμου, ενός υπαστυνόμου και  ενός αρχιφύλακος ή αστυφύλακος, αποσπωμένων  εκ των εν τω Σώματι Αστυνομίας Πόλεων  υπηρετούντων, δια διαταγής του Υπουργού των  Εσωτερικών.  3.Η υπηρεσία αύτη ενεργεί επιθεώρησιν και  έλεγχον των Διαχειρίσεων Χρηματικού και Υλικού  Αστυνομίας Πόλεων, υποχρεωτικώς μεν άπαξ του  έτους, εκτάκτως δε οσάκις ήθελε διαταχθή παρά του  Υπουργού Εσωτερικών ή και αυτεπαγγέλτως και  ελέγχει τα κατά το τέλος εκάστου οικονομικού  έτους υποβαλλόμενα λογιστικά και δοσοληψιακά  στοιχεία των ως άνω Διαχειρίσεων, εκδίδουσα τας  σχετικάς αποφάσεις καταλογιστικάς ή μη  εγκρινομένας υπό του Υπουργού Εσωτερικών. Επί  των καταλογιστικών τούτων αποφάσεων χωρεί  έφεσις ενώπιον του Ελεγκτικού Συνεδρίου εντός  διμήνου από της κοινοποιήσεως αυτών. Η υπηρεσία  αύτη ενεργεί έλεγχον των μέχρι τούδε εκκρεμών  δοσοληψιακών των εν λόγω διαχειρίσεων.  Εισηγείται και  προκαλεί αφ’ ενός μεν αποφάσεις  του Αρχηγού της Αστυνομίας όσον αφορά τον  καταλογισμόν των υπευθύνων δια την απώλειαν ή  καταστροφήν ειδών υλικού, την διατίμησιν τούτων,  τον καθορισμόν χρόνου διαρκείας της χρήσεως  αυτών ως και την υποχρέωσιν των υπαλλήλων προς  επιστροφήν μεταχειρισμένων ειδών υλικού εις την  παραδούσαν αυτά διαχείρισιν, αφ’ ετέρου δε  διαταγάς αυτού όσον αφορά την εγγραφήν και  διαγραφήν ειδών υλικού εις τα οικεία βιβλία, την  διανομήν υλικού εκ της Αποθήκης εις τας  Διαχειρίσεις, την σύστασιν επιτροπών προς  εξέτασιν, καταστροφήν και εκποίησιν εφθαρμένων  ή αχρήστων ειδών υλικού και εν γένει την λήψιν  παντός μέτρου δια την κανονικήν λειτουργίαν των  Διαχειρίσεων Χρηματικού και Υλικού.  4.(Περιελήφθη εις το άρθρ.15 του  κωδικοποιημένου Οργανισμού Αστυνομίας  Πόλεων. 4.Βα).  Άρθρ.2.-1.(Περιελήφθη εις το άρθρον 15 του  Οργανισμού).  2.Των Διαχειρίσεων χρηματικού και υλικού παρά  τη Αστυνομική Διευθύνσει Αθηνών προΐσταται  Αστυνομ. Δ/ντής β΄ τάξεως εις ον ανατίθεται η  ενέργεια και υπογραφή απάσης της αλληλογραφίας  οικονομικού περιεχομένου της Δ/σεως ταύτης.  Άρθρ.3.-(Αφορά τας οργανικάς θέσεις του  Σώματος Αστυνομίας Πόλεων. Βλ. ήδη άρθρον 118  κωδικοποιημένου Οργανισμού Αστυνομίας  Πόλεων. 4.Βα).  Άρθρ.4.-(Περιελήφθη εις το άρθρ.15 του  Οργανισμού).    